Ukraina prezidenti so‘roq uchun sudga chaqirildi

Ukraina prezidenti Pyotr Poroshenko oliy ma’muriy sudga so‘roq uchun chaqirildi. U mamlakat bosh prokurori Viktor Shokinning ishdan bo‘shatilishi yuzasidan olib boriladigan ish bo‘yicha so‘roq qilinadi, deb xabar beradi “Korrespondent.net”.

Aytilishicha, mazkur ish bo‘yicha javobgarlar Poroshenko hamda Ukraina Oliy Radasi hisoblanadi.
Sudga ariza bilan Viktor Shokin murojaat qildi. O‘z shikoyatida u Pyotr Poroshenkoning uni ishdan bo‘shatish haqidagi buyrug‘ini noqonuniy deb topishni so‘ramoqda.
Sud yig‘ilishi 20-aprelda bo‘lib o‘tdi.